
PËR MIRATIMIN E RREGULLAVE TEKNIKE, NË ZBATIM TË UDHËZIMEVE NR.90/396/EEC DHE NR.93/68/EEC TË BASHKIMIT EUROPIAN PËR FUTJEN NË TREG, QARKULLIMIN E LIRË DHE VËRTETIMIN E KONFORMITETIT TË PAJISJEVE, QË PUNOJNË ME LËNDË  DJEGËSE TË GAZTA

Në mbështetje të nenit 100 të Kushtetutës dhe të nenit 17 të ligjit nr.8464, datë 11.3.1999 “Për standardizimin”,  me propozimin e Ministrit të Industrisë dhe të Energjetikës, Këshilli i Ministrave 

V E N D O S I:

Miratimin e rregullave teknike, në zbatim të udhëzimeve nr.90/396/EEC dhe nr.93/68/EEC të Bashkimit Europian për futjen në treg, qarkullimin e lirë dhe vërtetimin e konformitetit të pajisjeve, që punojnë me lëndë djegëse të gazta, sipas materialit që i bashkëlidhet këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Fatos Nano


RelacionI i përputhshmërisë
Për vënien në zbatim të direktivës 90/396/EEC amenduar mE 93/68/EEC “Pajisjet me lëndë djegëse të gaztA” në legjislacionin shqiptar (Sipas Metodologjisë përafruese të hartuar nga Ministria e Drejtësisë)

Rregulla
teknike për futjen në treg, qarkullimin e lirë dhe vërtetimin e konformitetit për pajisjet me lëndë djegëse të gaztA

Kreu I
Fusha e zbatimit, futja në treg dhe qarkullimi i lirë

Neni 1

1. Këto rregulla zbatohen në:
- Pajisjet që përdoren për gatimin, ngrohjen, prodhimin e ujit të ngrohtë, ftohjen, ndriçimin dhe larjen, që djegin lëndë djegëse të gazta dhe kanë, po të jetë e nevojshme, një temperaturë normale të ujit jo më të lartë se 1050 C, të quajtura në vazhdim “Pajisje”. Përfshihen në pajisjet djegësit me ajër të fryrë dhe shkëmbyesit e nxehtësisë të pajisur me djegësit e sipërpërmendur.
- Dispozitivët e sigurisë, të kontrollit e të rregullimit dhe nëngrupet, të ndryshme nga djegësit e me ajër të fryrë nga trupat e shkëmbimit të nxehtësisë të pajisur me përftuesit e sipërpërmendur, që tregtohen në mënyrë të veçantë për t’u përdorur nga profesionistë dhe të destinuara për t’u përfshirë në një pajisje me gaz ose të montuara për të ndërtuar një pajisje me gaz, të emëruar në vazhdim “Dispozitivë”.
2. Përjashtohen nga fusha e zbatimit, e përcaktuar në paragrafin 1 pajisjet e destinuara që përdoren vetëm në procese industriale në ndërmarrje industriale.
3. Në këto rregulla teknike, për “lëndë djegëse të gazta” kuptohet çfarëdo lëndë djegëse që në një temperaturë 150 C dhe në një presion 1 bar është në gjendje të gaztë.
4. Në këto rregulla teknike një pajisje konsiderohet “e përdorur normalisht” kur:
- është instaluar pa gabime dhe i është nënshtruar mirëmbajtjes së rregullt në përputhje me udhëzimet e prodhuesit;
- është përdorur në fushën normale të ndryshimit të vetive të gazit dhe të presionit të ushqimit;
- është përdorur për qëllimet për të cilat është ndërtuar ose në mënyra të parashikueshme me arsye.

Neni 2

1. Lejohet futja në treg dhe vënia në shfrytëzim e pajisjeve me lëndë djegëse të gazta vetëm nëse, kur përdoren normalisht, nuk vënë në rrezik sigurinë e njerëzve, të kafshëve shtëpiake ose të vlerave materiale.
2. Drejtoria e Përgjithshme e Hidrokarbureve u bën të njohur furnizuesve të interesuar të pajisjeve me lëndë djegëse të gazta, tipat e gazeve të përdorura në territorin e Republikës së Shqipërisë dhe presionet përkatëse të ushqimit. Gjithashtu bën të njohur në çdo kohë për çdo ndryshim.

Neni 3

Pajisjet dhe dispozitivët e nenit 1 duhet të plotësojnë kërkesat thelbësore të zbatueshme për to dhe që paraqiten në lidhjen 1.

Neni 4

1. Nuk mund të ndalohet e të kufizohet ose të pengohet futja në treg dhe vënia në shfrytëzim e pajisjeve, që janë në përputhje me të gjitha dispozitat e këtij vendimi, duke përfshirë  edhe procedurat e vlerësimit të konformitetit të formuluara në kreun II dhe mbajtjen e shenjës CE të parashikuar në nenin 10.
2. Nuk mund të ndalohet, të kufizohet ose të pengohet futja në treg e dispozitivëve të nenit 1, të pajisur me certifikatë sipas nenit 8 të paragrafit 4.

Neni 5

1. Prezumohen në përputhje me kërkesat thelbësore të nenit 3 pajisjet dhe dispozitivët që përputhen:
a) Me standardet shqiptare përkatëse dhe që adaptojnë standardet ndërkombëtare ISO dhe standardet europiane të harmonizuara. Drejtoria e Përgjithshme e Standardizimit boton referimet e këtyre standardeve.
b) Me standardet shqiptare përkatëse, kur në sektorin e mbuluar nga këto standarde shqiptare nuk ekzistojnë standarde të harmonizuara.

Neni 6

Në rastin kur disa pajisje që janë përdorur normalisht mund të vënë në rrezik sigurinë e njerëzve, të kafshëve shtëpiake ose vlerave materiale, Ministria e Industrisë dhe e Energjetikës merr të gjitha masat e nevojshme për heqjen e këtyre pajisjeve nga tregu ose për të ndaluar ose kufizuar futjen e tyre në treg.

Kreu II
Procedurat për vërtetimin e konformitetit

Neni 7

1. Procedurat për vërtetimin e konformitetit të pajisjeve të prodhuara në seri janë si vijojnë:
a) Shqyrtimi i tipit të parashikuar në lidhjen II pika 1:
b) Para futjes në treg, sipas zgjedhjes së prodhuesit;
- deklarimi i konformitetit me tipin, i parashikuar në lidhjen II pika 2;
- deklarimi i konformitetit me tipin (garantimi i cilësisë së prodhimit) i parashikuar në lidhjen II pika 3;
- deklarimi i konformitetit me tipin (garantimi i cilësisë së produktit) të parashikuar në lidhjen II pika 4;
- verifikimi i parashikuar në lidhjen II pika 5.
c) Procedurat e vërtetimit të konformitetit të lidhjes II të zbatohen në mënyrë që të garantohet plotësimi i kërkesave thelbësore të nenit 3 dhe që t’u jepet mundësi hyrjeje furnizuesve të pajisjeve të prodhuara në vend dhe me origjinë nga territori i vendeve anëtare të OBT-së. Hyrje nënkupton të drejtën e furnizuesve për vlerësimin e konformitetit përfshirë mundësinë për të zhvilluar aktivitet për vlerësimin e konformitetit tek prodhuesi, si dhe mundësinë e marrjes së markës së konformitetit.
2. Në rastin e një pajisjeje të prodhuar si ekzemplar i vetëm ose në sasi të vogël, prodhuesi mund të përdorë verifikimin e ekzemplarit të vetëm të parashikuar në lidhjen II pika 6.
3. Pas përfundimit të procedurave të paragrafit 1 gërma (b) dhe të paragrafit 2, mbi pajisjet konform të prodhuara në vendet e Bashkimit Europian ose nga prodhues që kanë përfaqësues të stabilizuar në komunitet, vendoset shenja CE sipas rregullave të vendosura në nenin 9.
4. Për dispozitivët e parashikuar në nenin 1 zbatohen procedurat e paragrafit 1, me përjashtim të vendosjes së shenjës CE dhe sipas rastit përpilimi i deklaratës së konformitetit. Lëshohet një certifikatë në të cilën deklarohet konformiteti i dispozitivëve me kërkesat përkatëse të këtij  vendimi dhe jepen karakteristikat e dispozitivëve. Jepen në të gjithashtu kushtet e përfshirjes në pajisje ose të montimit që kontribuojnë në plotësimin e kërkesave thelbësore që zbatohen në pajisjet e përfunduara. Certifikata jepet së bashku me dispozitivin.
5.a) Kur pajisjet mbulohen nga direktiva të tjera që krahas aspekteve të tjera merren me specifikimin e vendosjes së shenjës CE, kjo e fundit tregon se pajisjet prezumohen konform me kërkesat e këtyre direktivave.
b) Megjithatë, nëse një ose disa nga këto direktiva e lejojnë prodhuesin që për një periudhë kalimtare të zgjedhë rregullat që do të zbatojë, shënimi Ce tregon konformitetin vetëm me dispozitat e direktivave të zbatuara. Në këtë rast të dhënat për direktivat e zbatuara, jepen në dokumentet, njoftimet ose udhëzimet që shoqërojnë pajisjet.
6. Fashikujt dhe korrespondenca lidhur me mjetet e vërtetimit të konformitetit përpilohen në gjuhën e shtetit në të cilën është stabilizuar organizimi i ngarkuar me kryerjen e këtyre procedurave ose në një gjuhë të pranuar nga ky organizëm.

Neni 8

1. Ministria e Industrisë dhe e Energjetikës miraton organizmat që kryejnë procedurat e vlerësimit të konformitetit. Kur procedurat e referuara në nenin 7 u ngarkohen organizmave të notifikuar të vendeve anëtare të Bashkimit Europian, lista e këtyre organizmave dhe numrat e identifikimit janë të botuara nga komisioni në Gazetën Zyrtare të Komunitetit Europian.
2. Për vlerësimin e organizmave që do të miratohen, zbatohen kriteret e vendosura në lidhjen V. Organizmat, që plotësojnë kriteret e vendosura në standardet e harmonizuara, prezumohen se plotësojnë kriteret e vendosura në lidhjen V.
3. Kur organizmi i miratuar nuk plotëson më kriteret e paragrafit 2, miratimi revokohet.

Kreu III
Marka e konformitetit CE

Neni 9

1. Marka e konformitetit CE, si dhe skeda e karakteristikave të treguara në lidhjen III, vendosen në mënyrë të dukshme, që të mund të lexohen lehtë dhe në mënyrë të pafshirshme mbi pajisje ose mbi një target identifikimi të fiksuar në të. Targeta e identifikimit duhet të hartohet në mënyrë që të mos mund të ripërdoret.
2. Ndalohet vendosja e shënimeve në pajisjet që mund të ngatërrojnë palë të treta si përmbajtje dhe formë e markës CE. Pajisjes ose targetës së të dhënave mund t’i bashkëngjitet çfarëdo shënimi tjetër, me kusht që ky të mos cenojë pamjen dhe shënimin e markës CE.

Neni 10

Pa paragjykuar nenin 6:
- Kur organi kompetent vendos që shënimi CE nuk është vënë në formën e duhur, prodhuesi ose përfaqësuesi i tij i autorizuar, i vendosur në BE, duhet ta bëjë produktin të plotësojë kërkesat lidhur me shënimin CE dhe t’i japë fund shkeljes sipas kushteve të vëna nga organi kompetent.
- Nëse mosplotësimi vazhdon, organi kompetent duhet të marrë masat për të kufizuar ose ndaluar daljen në treg të pajisjes në fjalë ose të sigurojë tërheqjen e saj nga tregu, sipas procedurave të parashikuara në nenin 6.

Kreu IV
Dispozita të fundit

Neni 11

Çfarëdo vendimi i marrë në zbatim të këtij vendimi, që sjell kufizime për futjen në treg ose vënien në shfrytëzim të një pajisjeje, motivohet në mënyrë të saktë. Ai i njoftohet të interesuarit me kujdesin më të madh duke i treguar mjetet ligjore të ankimit që i jep ligjshmëria në fuqi dhe afatet brenda të cilave duhet të bëhet ankimi.


Neni 12

Zhdoganimi dhe doganimi i pajisjeve me lëndë djegëse të gazta të nenit 1 bëhet pasi verifikohet dokumentacioni i parashikuar në pikën 1.2 të lidhjes I të konfirmuar nga organizmat e kontrollit, të miratuara në përputhje me kërkesat e nenit 8, si dhe certifikata e konformitetit të origjinës.

Lidhja I
Kërkesa thelbësore

Vërejtje paraprake.
Detyrimet që vijnë nga kërkesat e paraqitura në këtë lidhje për pajisjet zbatohen edhe për dispozitivët kur ekziston një rrezik përkatës.
1. Kushte të përgjithshme
1.1 Çdo pajisje projektohet dhe prodhohet në mënyrë që të mund të funksionojë në kushte të sigurta dhe të mos paraqesë rreziqe për njerëzit, kafshët shtëpiake dhe vlerat materiale, kur përdoret normalisht sipas përcaktimit të nenit 1 paragrafi 4 të këtij vendimi.
1.2 Pajisja e futur në treg duhet:
- të jetë e pajisur me udhëzime teknike të hartuara për instaluesin;
- të jetë e pajisur me udhëzime për përdorimin dhe mirëmbajtjen të përgatitura për përdoruesin:
- të ketë ashtu si dhe ambalazhi i saj paralajmërimet e rastit; udhëzimet dhe paralajmërimet duhet të jenë të përpiluara në gjuhën shqipe.
1.2.1 Udhëzimi teknik i hartuar për instaluesin duhet të përmbajë të gjitha udhëzimet për instalimin, rregullimin dhe mirëmbajtjen, duke bërë kështu të mundur kryerjen pa gabime të këtyre punëve dhe përdorimin e sigurt të pajisjes. Udhëzimet duhet të saktësojnë në mënyrë të veçantë:
- tipin e gazit të përdorur;
- presionin e ushqimit të përdorur;
- ajrimin e lokaleve të kërkuar për;
- ushqimin me ajër për djegien;
- për evitimin e krijimit të përzierjeve me përmbajtje të rrezikshme gaz të padjegur në pajisje. që nuk kanë dispozitivin e pikës 3.2.3 të kësaj lidhjeje;
- kushtet e largimit të produkteve të djegies;
- për djegës me ajër të fryrë dhe trupat e shkëmbimit të nxehtësisë të destinuar të pajisen me djegësit e sipërpërmendur, karakteristikat e tyre dhe kushtet e montimit që kontribuojnë në respektimin e kërkesave thelbësore të pajisjeve të përfunduara dhe nëse nevojitet, listën e kombinimeve të rekomanduara nga prodhuesi.
1.2.2 Udhëzimet për përdorimin dhe mirëmbajtjen, të hartuara për përdoruesit duhet të përmbajnë të gjitha informacionet e nevojshme për një përdorim të sigurt dhe të tërheqin sidomos vëmendjen e përdoruesit për kufizimet në fushën e përdorimit.
1.2.3 Paralajmërimet që figurojnë mbi pajisje dhe mbi ambalazh duhet të tregojnë në mënyrë të qartë tipin e gazit, presionin e ushqimit dhe kufizimet e mundshme përsa i përket përdorimit, në veçanti kufizimin sipas të cilit pajisja duhet të instalohet vetëm në lokale të ajrosura siç duhet.
1.3 Çdo dispozitiv i destinuar të përdoret në një pajisje duhet të jetë i projektuar dhe i ndërtuar në mënyrë të tillë që të funksionojë mirë për përdorimin e destinuar, nëse montohet në përputhje me udhëzimet teknike lidhur me instalimin.
Udhëzimet lidhur me instalimin, rregullimin, funksionimin dhe mirëmbajtjen duhet të furnizohen së bashku me dispozitivin.
2. Materialet
2.1 Materialet duhet të jenë të përshtatshme për përdorimin e destinuar dhe t’u qëndrojnë sforcimeve mekanike, kimike dhe termike që parashikohen t’u nënshtrohen.
2.2 Vetitë e materialeve që kanë rëndësi për sigurinë, garantohen nga prodhuesi i pajisjeve ose nga furnizuesi.
3. Projektimi dhe prodhimi
3.1 Pikëpamje të përgjithshme
3.1.1 Çdo pajisje duhet të prodhohet në mënyrë të tillë, që, kur përdoret normalisht, të mos shkaktohen paqëndrueshmëri, deformime, thyerje ose konsumime që zvogëlojnë sigurinë.
3.1.2 Kondensimi i prodhuar në ndezje, si dhe gjatë funksionimit nuk duhet të zvogëlojnë sigurinë e pajisjes.
3.1.3 Çdo pajisje duhet të konceptohet dhe të prodhohet në mënyrë të tillë që rreziku i shpërthimit në rast zjarri me origjinë të jashtme të zvogëlohet në minimum.
3.1.4 Pajisja duhet të prodhohet në mënyrë të tillë që të shmangen depërtimet e ujit dhe të ajrit parazitar në qarkun e gazit.
3.1.5 Pajisja duhet të vazhdojë të funksionojë në kushte sigurie edhe në rastin e një luhatjeje normale të energjisë ndihmëse.
3.1.6 Një luhatje me anomali ose një ndërprerje e ushqimit të energjisë ndihmëse ose rifillimi i saj nuk duhet të paraqesin një burim rreziku.
3.1.7 Çdo pajisje duhet të projektohet dhe të ndërtohet në mënyrë të tillë që të parandalojë rreziqet me origjinë elektrike. Në sektorin e saj të zbatimit prezumohet konformiteti me këtë kërkesë, kur respektohen objektivat e sigurisë lidhur me rreziqet elektrike të parashikuara në direktivën 73/23 CEE.
3.1.8 Të gjitha pjesët nën presion të një pajisjeje duhet të përballojnë sforcimet mekanike dhe termike, të cilave u nënshtrohen pa pësuar deformime, që dëmtojnë sigurinë.
3.1.9 Çdo pajisje duhet të projektohet dhe të prodhohet në mënyrë të tillë që prishja e një dispozitivi sigurie, kontrolli dhe rregullimi të mos paraqesë burim rreziku.
3.1.10 Në një pajisje të pajisur me dispozitivë sigurie dhe rregullimi, ndërhyrja e dispozitivëve të sigurisë duhet të jetë e pavarur nga funksionimi i dispozitivëve të rregullimit.
3.1.11 Të gjitha pjesët e një pajisjeje të montuara në fazën e montimit dhe të destinuara të mos manipulohen nga përdoruesi ose nga instaluesi duhet të mbrohen në mënyrë të sigurt.
3.1.12 Levat ose organet e komandimit ose të rregullimit duhet të dallohen në mënyrë të saktë dhe të kenë tregimet e duhura për të shmangur manovrime të gabuara. Ata duhet të projektohen në mënyrë të tillë që të mos lejojnë manovrime të njëkohshme.
3.2 Çlirimi i gazeve të padjegura
3.2.1 Çdo pajisje duhet të ndërtohet në mënyrë të tillë që shkalla e rrjedhjes së gazit të mos shkaktojë ndonjë rrezik.
3.2.2 Çdo pajisje duhet të ndërtohet në mënyrë të tillë që rrjedhjet e gazit që ndodhin gjatë ndezjes, rindezjes dhe pas fikjes së flakës të jenë kufizuar në atë masë që të shmanget grumbullimi i rrezikshëm i gazit të padjegur në pajisje.
3.2.3 Pajisjet e destinuara, që përdoren në lokale duhet të pajisen me një dispozitiv të posaçëm, që të shmangin grumbullimin e rrezikshëm të gazit të padjegur. Pajisjet që nuk janë pajisur me një dispozitiv të tillë duhet të përdoren vetëm në lokale me ajrim të mjaftueshëm për shmangien e grumbullimit të rrezikshëm të gazit të padjegur.
Ministria e Industrisë dhe e Energjetikës duke marrë parasysh karakteristikat e këtyre pajisjeve, mund të përcaktojë kushtet e mjaftueshme të ajrimit të lokaleve për instalimin e tyre.
Pajisjet për kuzhina të mëdha dhe pajisjet e ushqyera me gaz që përmbajnë përbërës helmues duhet të pajisen me këtë dispozitiv.
3.3 Ndezja
Çdo pajisje duhet të ndërtohet në mënyrë të tillë që, kur të përdoret normalisht:
- ndezja dhe rindezja të bëhet butë;
- të sigurohet ndezja e brendshme.
3.4 Djegia
3.4.2 Çdo pajisje të ndërtohet në mënyrë të tillë që, kur përdoret normalisht, flaka të jetë e qëndrueshme dhe produktet e djegies të mos përmbajnë përqendrime të papranueshme të lëndëve të dëmshme për shëndetin.
3.4.3 Çdo pajisje duhet të ndërtohet në mënyrë të tillë, që kur përdoret normalisht, të mos prodhohen kundërmime të produkteve të djegies.
3.4.4 Pajisjet e ngrohjes së pavarur të përdorimit shtëpiak dhe ngrohësit e ujit të çastit, të palidhura me tuba shkarkimi të produkteve të djegies, nuk duhet të shkaktojnë përqendrim të monoksidit të karbonit, që mund të paraqesë rrezik të natyrës së tillë që të cenojë shëndetin e njerëzve të ekspozuar në varësi të kohës së ekspozimit të parashikuar të këtyre njerëzve.
3.5 Përdorimi racional i energjisë. 
Çdo pajisje të prodhohet në mënyrë të tillë që të garantojë përdorimin racional të energjisë, i cili i përgjigjet nivelit të njohurive dhe të teknologjisë dhe mban parasysh kërkesat e sigurisë.
3.6 Temperatura
3.6.1 Pjesët e një pajisjeje të destinuara të takojnë me dyshemenë ose me sipërfaqe të tjera, nuk duhet të arrijnë temperatura të tilla që të përbëjnë rrezik për mjedisin rrethues.
3.6.2 Temperaturat e dorezave ose levave të rregullimit të destinuara të manipulohen nuk duhet të arrijnë temperatura të tilla që të përbëjnë rrezik për përdoruesin.
3.6.3 Temperatura sipërfaqësore e pjesëve të jashtme të një pajisjeje të destinuar për përdorim shtëpiak, me përjashtim të sipërfaqeve ose të pjesëve që marrin pjesë në funksionin e transmetimit të nxehtësisë gjatë funksionimit, nuk duhet të kalojë vlerat që përbëjnë rrezik për përdoruesin e në mënyrë të veçantë për fëmijët, për të cilët duhet të merret parasysh kohë e përshtatshme reagimi.
3.7 Produktet ushqimore dhe uji për përdorim sanitar
Përveçsa kërkohet në dispozitat ligjore përkatëse, materialet dhe pjesët përbërëse të përdorura në prodhimin e  një pajisjeje nuk duhet të ndryshojnë cilësinë e ushqimeve ose të ujit për përdorim sanitar me të cilët mund të bien në kontakt.

Lidhja II
Procedurat e vërtetimit të konformitetit

1. Shqyrtimi i tipit
1.1 Shqyrtimi i tipit është pjesa e procedurës me të cilën organizmi i miratuar sigurohet dhe certifikon që një pajisje përfaqësuese e prodhimit të parashikuar plotëson dispozitat e direktivës përkatëse.
1.2 Kërkesat e shqyrtimit të tipit i paraqitet nga prodhuesi ose nga përfaqësuesi i tij, i stabilizuar në komunitet, një organizmi të vetëm të miratuar ose të njoftuar në komunitet.
1.2.1 Kërkesa përmban:
- emrin dhe adresën e prodhuesit dhe, kur kërkesa paraqitet nga përfaqësuesi i tij, emrin dhe adresën e këtij të fundit;
- një deklaratë të shkruar që specifikon se kërkesa nuk i është paraqitur asnjë organizmi tjetër kontrolli;
- dokumentacionin lidhur me projektin, siç tregohet në lidhjen IV.
1.2.2 Kërkuesi vë në dispozicion të organizmit të miratuar një pajisje përfaqësuese të prodhimit të parashikuar, që do të quhet në vazhdim “tip”. Organizmi i kontrollit mund të kërkojë ekzemplarë të tjerë të tipit, nëse është e nevojshme për programin e provës. 
Tipi mund të përmbajë edhe variante të produktit, me kusht që karakteristikat e këtyre varianteve të mos ndryshojnë përsa i përket tipit të rrezikut.
1.3 Organizmi i miratuar ose i notifikuar
1.3.1 Shqyrton dokumentacionin lidhur me projektin, verifikon nëse tipi është prodhuar në përputhje me po atë dokumentacion dhe saktëson elementet e projektuara në përputhje me dispozitat e zbatueshme të standardeve sipas nenit 5 dhe të kërkesave thelbësore të parashikuara në këtë vendim.
1.3.2 Kryen ose bën të kryen shqyrtimet e duhura, si dhe provat e nevojshme për të verifikuar, nëse zgjidhjet e adaptuara nga prodhuesi i përgjigjen kërkesave thelbësore kur nuk janë zbatuar standarde sipas nenit 5.
1.3.3 Kryen ose bën të kryhen shqyrtimet e duhura, si dhe provat e nevojshme për të verifikuar, nëse standardet e zbatueshme janë zbatuar në mënyrë efikase, në rastet kur prodhuesi ka vendosur të zbatojë duke garantuar në këtë mënyrë konformitetin me kërkesat thelbësore.
1.4 Nëse tipi kënaq kërkesat e këtij vendimi, organizmi i kontrollit i lëshon kërkuesit një certifikatë të shqyrtimit të tipit. Certifikata përmban konkluzionet e shqyrtimit, kushtet eventuale të vlefshmërisë dhe të dhënat e nevojshme për identifikimin e tipit të miratuar, si dhe, nëse është e nevojshme, përshkrimin e funksionimit. Elementet teknike përkatëse si vizatime e skema, i bashkëlidhen certifikatës.
1.5 Kur organizmi i kontrollit është i njoftuar në komunitet, ai informon menjëherë organizmat e tjerë të notifikuar për lëshimin e certifikatës së shqyrtimit të tipit dhe certifikatat shtesë të parashikuara në pikën 17. Organizmat e tjerë të notifikuar mund të marrin një kopje të certifikatës të shqyrtimit të tipit si certifikatat shtesë, dhe sipas kërkesës së motivuar, mund të marrin një kopje të lidhjeve të certifikatës, si dhe raportet lidhur me shqyrtimet dhe provat e kryera.
1.6. Një organizëm i notifikuar që refuzon të lëshojë certifikatën e shqyrtimit të tipit informon shtetin anëtar të BE-së që ka notifikuar organizmin në fjalë dhe organizmat e tjerë të notifikuar dhe saktëson shkaqet e vendimit të tij.
1.7 Kërkuesi mban të informuar organizmin e miratuar që ka lëshuar certifikatën e shqyrtimit të tipit përsa i përket të gjitha modifikimeve me tipin e miratuar që mund të ketë ndikim në respektimin e kërkesave thelbësore. Modifikimet e një tipi të miratuar duhet të jenë objekt i një miratimi shtesë nga ana e organizmit të miratuar, që ka lëshuar certifikatën e shqyrtimit të tipit kur këto modifikime ndikojnë në respektimin e kërkesave thelbësore ose të kushteve të përdorimit të parashikuara për pajisjen. Ky miratim shtesë merr formën e një shtojce të certifikatës origjinale të shqyrtimit të tipit.
2. Deklarimi i konformitetit me tipin
2.1 Deklarimi i konformitetit me tipin është pjesë e procedurës me të cilën prodhuesi deklaron që pajisjet në fjalë janë konform me tipin e përshkruar në certifikatën e shqyrtimit të tipit dhe plotësojnë kërkesat thelbësore të zbatueshme të parashikuara në këtë vendim. Prodhuesi ose përfaqësuesi i tij, i stabilizuar në komunitet vendos mbi secilën pajisje të destinuar për tregun komunitar shenjën “CE” dhe përpilon me shkrim një deklaratë konformiteti. Deklarata e konformitetit i përket një ose disa pajisjeve dhe ruhet nga prodhuesi. Shënimi CE duhet të pasohet nga numri i identifikimit të organizimit të notifikuar përgjegjës për kontrollet e paralajmëruara të parashikuara në pikën 2.3
2.2 Prodhuesi merr të gjitha masat e nevojshme për të siguruar që procesi i prodhimit, përfshirë inspektimin përfundimtar të pajisjes dhe provat, garantojnë homogjenitetin e prodhimit dhe konformitetin e pajisjeve me tipin e përshkruar në certifikatën e shqyrtimit të tipit dhe të plotësojnë kërkesat thelbësore përkatëse të parashtruara në këtë rregullore. Organizmi i miratuar ose një organizëm i notifikuar i zgjedhur nga prodhuesi, kryen kontrolle të paparalajmëruara në pajisjet sipas përcaktimit në pikën 2.3.
2.3 Në intervale të paktën vjetore, organizmi i miratuar ose organizmi i notifikuar kryen kontrolle në vend pa paralajmërim të pajisjeve. Ai duhet të shqyrtojë një numër të përshtatshëm pajisjesh dhe të kryejë provat e duhura të përcaktuara në standardet përkatëse të parashikuara në nenin 5 ose prova të njëvlefshme për të sqaruar përputhjen e pajisjeve me kërkesat thelbësore përkatëse të parashtruara në këtë vendim. Organizmi i miratuar ose organizmi i notifikuar duhet të përcaktojë në çdo rast, nëse duhet të kryhen prova të plota ose të pjesshme. Nëse një ose më shumë pajisje refuzohen, organizmi merr masat e duhura për të shmangur tregimin.
3. Deklarimi i konformitetit me tipin (Garantimi i cilësisë së prodhimit)
3.1 Deklarimi i konformitetit me tipin (garantimi i cilësisë së prodhimit) është procedura me të cilën prodhuesi, që plotëson detyrimet e pikës 3.2, deklaron që pajisjet në fjalë janë konform me tipin e përshkruar në certifikatën e shqyrtimit të tipit dhe plotësojnë kërkesat thelbësore të sigurisë të parashtruara në këtë vendim. Prodhuesi ose përfaqësuesi i tij i autorizuar, i stabilizuar në komunitet vendos shënimin ”CE” mbi çdo pajisje të destinuar për tregun komunitar dhe përpilon me shkrim një deklaratë konformiteti. Kjo deklaratë i përket një ose disa pajisjeve dhe ruhet nga prodhuesi. Shenja “CE” duhet të pasohet nga numri i identifikimit i organizmit të notifikuar përgjegjës për mbikëqyrjen.
3.2 Prodhuesi zbaton një sistem cilësie të prodhimit, i cili garanton konformitetin e pajisjeve me tipin e përshkruar në certifikatën e shqyrtimit të tipit dhe me kërkesën thelbësore përkatëse të parashtruar në këtë vendim. Prodhuesi i nënshtrohet kontrollit sipas mënyrave të specifikuara në pikën 3.4.
3.3 Sistemi i cilësisë
3.3.1 Prodhuesi i paraqet një kërkesë të miratuar të sistemit të cilësisë për pajisjet në fjalë, organizmit të miratuar ose organizmit të notifikuar të zgjedhur nga ai vetë.
Kërkesa përmban:
- dokumentacionin teknik lidhur me sistemin e cilësisë;
- marrjen përsipër të plotësimit të detyrimeve që vijnë nga sistemi i cilësisë së miratuar;
- marrjen përsipër të mbajtjes të pandryshuar përshtatshmërinë dhe efektivitetin e sistemit të cilësisë së miratuar;
- dokumentacionin lidhur me tipin e miratuar dhe një kopje të certifikatës të shqyrtimit së tipit.
3.3.2 Të gjitha elementet, kërkesat dhe masat e adaptuara nga prodhuesi duhet të dokumentohen në mënyrë sistematike dhe të rregullt në formë masash, procedurash dhe udhëzimesh të shkruara. Ky dokumentacion për sistemin e cilësisë duhet të parashtrojë një kuptim të saktë të programeve, planeve, manualeve dhe regjistrimeve lidhur me cilësinë. Ai duhet të përmbajë në mënyrë të veçantë një përshkrim të saktë:
- të objektivave të cilësisë, të organikës dhe përgjegjësive të kuadrove dhe të fuqive të tyre përsa i përket cilësisë së pajisjeve;
- të proceseve të prodhimit dhe të teknologjive të kontrollit të garantimit të cilësisë që do të përdoren dhe të ndërhyrjeve sistematike që do të ndërmerren;
- të shqyrtimeve dhe të provave të bëra para, gjatë dhe pas prodhimit duke treguar shpeshtësinë me të cilën mendohet të kryhen;
- të mjeteve për kontrolllin e arritjes së cilësisë të kërkuar të pajisjes dhe funksionimin efektiv të sistemit të cilësisë.
3.3.3 Organizmi shqyrton sistemin e cilësisë për të përcaktuar nëse i plotëson kërkesat e pikës 3.3.2. Ai prezumon, në përputhje me këto kërkesa, sistemet e cilësisë që zbatojnë standardet e harmonizuara përkatëse. Ai i njofton vendimin e tij prodhuesit, ndërsa, kur organizmi është i notifikuar, informon edhe organizmat e tjerë të notifikuar. Njoftimi i prodhuesit përmban konkluzionet e shqyrtimit, emrin dhe adresën e organizmit dhe vendimin e vlerësimit të motivuar për pajisjet në fjalë.
3.3.4 Prodhuesi mban të informuar organizmin, që ka miratuar sistemin e cilësisë përsa i përket çfarëdo adaptimi të sistemit të cilësisë i bërë i nevojshëm, p.sh. nga teknologjia e re dhe nga konceptet e reja të cilësisë.
Organizmi shqyrton modifikimet e propozuara dhe vendos nëse sistemi i cilësisë i modifikuar është në përputhje me dispozitat përkatëse apo nëse është  i nevojshëm një vlerësim i ri. Ai i njofton vendimin e tij prodhuesit. Njoftimi përmban konkluzionet e kontrollit dhe vendimin e vlerësimit të motivuar.
3.3.5 Organizmi i notifikuar që tërheq miratimin e një sistemi të cilësisë, informon organizmat e tjerë të notifikuar, duke motivuar vendimin e tij.
3.4 Mbikëqyrja
3.4.1 Qëllimi i mbikëqyrjes është të garantojë që prodhuesi plotëson pa gabime detyrimet që rrjedhin nga sistemi i cilësisë së garantuar.
3.4.2 Prodhuesi duhet të lejojë hyrjen, për qëllim inspektimi, të organizmit të miratuar ose organizmit të notifikuar në lokalet e prodhimit, kontrollit, kolaudimit dhe depozitimit dhe jep të gjitha informacionet e nevojshme e në mënyrë të veçantë:
- dokumentacionin mbi sistemin e cilësisë;
- regjistrimet e kryera në fushën e cilësisë, si raportet e inspektimit dhe të dhënat mbi provat, të dhënat e tarimit, raportet mbi kualifikimin e personelit të ngarkuar etj.
3.4.3 Organizmi kryen kontrolle të paktën një herë në çdo dy vjet për t’u siguruar që prodhuesi mban dhe zbaton sistemin e cilësisë së miratuar dhe i dërgon prodhuesit një raport mbi kontrollin e kryer.

3.4.4 Veç kësaj organizmi mund të bëjë vizita të paparalajmëruara tek prodhuesi. Gjatë këtyre vizitave organizmi mund të kryejë ose të bëjë të kryhen prova mbi pajisjet. Ai i lëshon prodhuesit një raport të vizitës dhe nëse është e nevojshme një raport të provës.
3.4.5 Prodhuesi mban në dispozicion raportin e organizmit për ta paraqitur kur të kërkohet nga organet e shtetit.
4. Deklarimi i konformitetit me tipin (Garancia e cilësisë së produktit)
4.1 Deklarimi i konformitetit me tipin (garancia e cilësisë së produktit) është procedura me të cilën prodhuesi që plotëson detyrimet sipas pikës 4.2 deklaron që pajisjet në fjalë përputhen me tipin e përshkruar në certifikatën e shqyrtimit të tipit dhe kënaqin kërkesat përkatëse të parashtruara në këtë rregullore. Prodhuesi ose përfaqësuesi i tij i autorizuar i stabilizuar në komunitet duhet të vendosë shenjën CE mbi çdo pajisje të destinuar për në tregun komunitar dhe përpilon me shkrim një deklaratë konformiteti. Kjo deklaratë konformiteti i përket një ose më shumë pajisjeve dhe ruhet nga prodhuesi. Shenja CE duhet të pasohet nga numri i identifikimit të organizmit të notifikuar përgjegjës për mbikëqyrjen CE.
4.2 Prodhuesi zbaton një sistem cilësie të miratuar për inspektimin përfundimtar të pajisjeve dhe për provat, ashtu siç specifikohet në pikën 4.3 dhe i nënshtrohet kontrollit të specifikuar në pikën 4.4.
4.3 Sistemi i cilësisë
4.3.1 Në kuadrin e kësaj procedure prodhuesi i paraqet një kërkesë për miratimin e sistemit të tij të cilësisë për pajisjet në fjalë, organizmit të miratuar ose organizmit të notifikuar të zgjedhur nga ai vetë.
Kërkesa përmban:
- dokumentacionin lidhur me sistemin e cilësisë;
- marrjen përsipër të detyrimeve që vijnë nga sistemi i cilësisë së miratuar;
- marrjen përsipër mbajtjen të pandryshuar të përshtatshmërisë dhe të efektivitetit të sistemit të cilësisë së miratuar;
- dokumentacionin lidhur me tipin e miratuar dhe një kopje të certifikatës së shqyrtimit të tipit.
4.3.2 Në kuadrin e sistemit të cilësisë, secila pajisje shqyrtohet dhe i kryhen provat e duhura, të përcaktuara ose në standardet përkatëse sipas nenit 5, ose prova të  barasvlefshme, me qëllim që të verifikohet konformiteti me kërkesat thelbësore përkatëse të parashtruara në këtë rregullore.
Të gjitha elementet, kërkesat dhe masat e adaptuara nga prodhuesi duhet të dokumentohen në mënyrë sistematike dhe të rregullt në formën e masave, procedurave dhe udhëzimeve të shkruara. Ky dokumentacion për sistemin e cilësisë duhet të parashtrojë një kuptim të saktë të programeve, të planeve, të manualeve dhe të regjistrimeve lidhur me cilësinë.
Dokumentacioni mbi sistemin e cilësisë duhet të përmbajë në mënyrë të veçantë një përshkrim të saktë:
- të objektivave të cilësisë, të organikës, të përgjegjësive të kuadrove dhe fuqive të tyre përsa i përket cilësisë së pajisjeve;
- të kontrolleve dhe provave që duhen të kryhen pas prodhimit;
- të mjeteve për të verifikuar funksionimin efektiv të sistemit të cilësisë.
4.3.3 Organizmi shqyrton dhe vlerëson sistemin e cilësisë për të përcaktuar, nëse ai plotëson kërkesat e pikës 4.3.2. Ai prezumon në përputhje me këto kërkesa sistemet e cilësisë që zbatojnë standardin përkatës të harmonizuar. Ai ia bën të njohur vendimin e tij prodhuesit, organizmi i notifikuar njofton organizmat e tjerë të notifikuar. Njoftimi për prodhuesin përmban konkluzionet e shqyrtimit, emrin dhe adresën e organizmit të miratuar ose të organizmit të notifikuar dhe vendimin e vlerësimit për pajisjet në fjalë, të motivuar.
4.3.4 Prodhuesi mban të informuar organizmin që ka miratuar  sistemin e cilësisë mbi çfarëdo adaptimi të sistemit i bërë i nevojshëm, p.sh. nga teknologjitë e reja dhe nga konceptet e reja të cilësisë.
Organizmi shqyrton propozimet dhe vendos nëse sistemi i cilësisë i modifikuar përputhet me dispozitat përkatëse apo është i nevojshëm një vlerësim i ri. Ai i njofton vendimin e vet prodhuesit. Njoftimi përmban konkluzionet e kontrollit dhe vendimin e vlerësimit të motivuar.
4.3.5 Organizmi i notifikuar që tërheq miratimin e një sistemi cilësie informon organizmat e tjerë të notifikuar duke motivuar vendimin e vet.
4.4 Mbikëqyrja
4.4.1 Qëllimi i mbikëqyrjes është të garantojë që prodhuesi të plotësojë pa gabime detyrimet që rrjedhin nga sistemi i cilësisë së miratuar.
4.4.2 Prodhuesi duhet të lejojë hyrjen, për qëllim inspektimi, të organizmit, në lokalet e inspektimit, kolaudimit dhe depozitimit dhe jep të gjitha informacionet e nevojshme në mënyrë të veçantë:
- dokumentacionin mbi sistemin e cilësisë;
- regjistrimet e kryera në lidhje me cilësinë, si raportet e inspektimit dhe të dhënat e tarimit, raportet mbi kualifikimin e personelit të ngarkuar etj.
4.4.3 Organizmi kryen një inspektim të paktën një herë në çdo dy vjet për t’u siguruar që prodhuesi mban dhe zbaton sistemin e cilësisë së miratuar dhe i dërgon prodhuesit një raport mbi inspektimin e kryer.
4.4.4 Veç kësaj organizmi mund të bëjë vizita të paparalajmëruara tek prodhuesi. Gjatë këtyre vizitave organizmi mund të kryejë ose të bëjë të kryhen vëniet në provë të pajisjeve. Ai i lëshon prodhuesit një raport të vizitës dhe nëse është i nevojshëm një raport mbi inspektimin.
4.4.5 Prodhuesi mban në dispozicion raportin e organizmit për ta paraqitur kur kërkohet nga organet shtetërore.
5. Verifikimi
5.1. Verifikimi është procedura me anë të së cilës prodhuesi ose përfaqësuesi i tij i autorizuar, i stabilizuar në komunitet sigurohet dhe deklaron se pajisjet që i nënshtrohen dispozitave  të pikës 3, janë në përputhje me tipin e përshkruar në certifikatën e shqyrtimit të tipit dhe kënaq kërkesat e këtij ligji të zbatueshme në to.
5.2 Prodhuesi ose përfaqësuesi i tij i autorizuar, i stabilizuar në komunitet duhet të marrë të gjitha masat e nevojshme, me qëllim që procesi i prodhimit të sigurojë konformitetin me tipin e përshkruar në certifikatën e shqyrtimit të tipit dhe me kërkesat e këtij vendimi të zbatueshme në to. Prodhuesi ose përfaqësuesi i tij i autorizuar, i stabilizuar në komunitet duhet të vendosë shenjën CE në çdo pajisje të destinuar për tregun komunitar dhe të përpilojë me shkrim një deklaratë konformiteti. Deklarata e konformitetit mund të mbulojë një ose më shumë pajisje dhe duhet të ruhet nga prodhuesi ose përfaqësuesi i tij i autorizuar, i stabilizuar në komunitet.
5.3 Organizmi i miratuar ose organizmi i notifikuar kryen shqyrtimet dhe provat e duhura, me qëllim që të kontollohet konformiteti i pajisjes me kërkesat e këtij vendimi duke shqyrtuar dhe provuar secilën pajisje, siç specifikohet në pikën 5.4 ose duke shqyrtuar dhe provuar pajisjet mbi bazë statistikore, siç specifikohet në pikën 5.5 sipas zgjedhjes së prodhuesit.
5.4 Verifikimi me anën e kontrollit dhe provës të çdo pajisjeje.
5.4.1 Çdo pajisje, një për një, duhet të shqyrtohet dhe t’i bëhen provat e duhura sipas standardeve përkatëse të referuara në nenin 5 ose prova të barasvlefshme për të verifikuar konformitetin e tyre me tipin e përshkruar në certifikatën e shqyrtimit të tipit dhe me kërkesat e këtij vendimi të zbatueshme për të.
5.4.2 Organizmi duhet të vendosë ose të bëjë të vendoset numri i tij i identifikimit në secilën pajisje dhe përpilon një certifikatë të shkruar konformiteti lidhur me provat e kryera. Certifikata e konformitetit mund të mbulojë një ose më shumë pajisje.
5.4.3 Prodhuesi ose përfaqësuesi i tij i autorizuar duhet të sigurojë që është në gjendje të paraqesë, sipas kërkesës, certifikatën e konformitetit të organizmit.
5.5 Verifikimi statistikor
5.5.1 Prodhuesi duhet të paraqesë pajisjet e prodhuara në formën e partive të njëtrajtshme dhe të marrë të gjitha masat e nevojshme që procesi i prodhimit të sigurojë njëtrajtshmërinë e çdo partie të prodhuar.
5.5.2 Kontrolli statistikor bëhet si vijon:
Pajisjet i nënshtrohen kontrollit statistikor sipas përkatësisë. Ato grupohen në parti të identifikueshme të përbëra nga njësi të të njëjtit model të prodhuara në të njëjtat kushte. Partia shqyrtohet në intervale të papërcaktuara. Pajisjet që përbëjnë një kampion  shqyrtohen individualisht dhe u bëhen provat e duhura, siç përcaktohet në standardet e nenit 5 ose prova të barasvlefshme për të përcaktuar, nëse partia duhet të pranohet ose të refuzohet. Zbatohet një sistem për zgjidhje kampionësh me karakteristikat që vijojnë:
- nivel cilësie që t’i përgjigjet probabilitetit të pranimit prej 95 për qind me një përqindje moskonformiteti ndërmjet 0.5 dhe 1.5 përqindëshit;
- cilësi kufitare që i përgjigjet propabilitetit të pranimit prej 95 për qind me një përqindje moskonformiteti ndërmjet 5 dhe 10 përqindëshit.
5.5.3 Kur partitë pranohen, organizmi duhet të vendosë ose të bëjë të vendoset numri i vet i identifikimit dhe të hartojë një certifikatë të shkruar konformiteti lidhur me provat e kryera. Të gjitha pajisjet e partisë mund të futen në treg, përjashtuar ato produkte të kampionit të provës që rezultojnë jo në konformitet.
Kur një parti nuk pranohet, organizmi duhet të marrë masat e duhura për të parandaluar futjen në treg të kësaj partie. Në rast mospranimi të shpeshtë të partive organizmi mund të pezullojë verifikimin statistikor.
Prodhuesi, nën përgjegjësinë e organizmit, mund të vendosë numrin e identifikimit të kësaj të fundit, gjatë procesit të prodhimit.
5.5.4 Prodhuesi ose përfaqësuesi i tij i autorizuar duhet të sigurojë që ai është në gjendje të paraqesë certifikatën e konformitetit të organizmit, nëse i kërkohet.
6. Verifikimi i një produkti të vetëm
6.1 Verifikimi i një produkti të vetëm është procedura me të cilën prodhuesi ose përfaqësuesi i tij i autorizuar, i stabilizuar në komunitet sigurohet dhe deklaron se pajisja së cilës i është lëshuar certifikata sipas pikës 2, është konform me kërkesat e këtij vendimi që ka lidhje me të. Prodhuesi ose përfaqësuesi i tij i autorizuar harton një deklaratë konformiteti me shkrim, që duhet ta ruajë dhe mbi pajisjet e destinuara për në tregun komunitar vendos shënimin CE.
6.2 Organizmi i miratuar ose organizmi i notifikuar duhet të shqyrtojë pajisjen dhe t’i kryejë provat e duhura, duke pasur parasysh dokumentacionin e projektimit për të siguruar konformitetin e tij me kërkesat thelbësore të këtij vendimi. Organizmi duhet të vendosë ose të bëjë të vendoset numri i tij i identifikimit mbi pajisjen e miratuar dhe të hartojë një certifikatë të shkruar të konformitetit lidhur me provat e kryera.
6.3 Synimi i dokumentacionit teknik, lidhur me projektin e pajisjes të referuar në lidhjen IV, është të bëjë të mundur vlerësimin e konformitetit me kërkesat e këtij vendimi dhe që projekti, prodhimi dhe funksionimi i pajisjes të kuptohen. Dokumentacioni i projektit, i referuar në lidhjen IV duhet të bëhet i disponueshëm për organizmin.
6.4 Nëse organizmi e quan të nevojshëm, shqyrtimet dhe provat mund të kryhen pas instalimit të pajisjes.
6.5 Prodhuesi ose përfaqësuesi i tij i autorizuar duhet të sigurojë që është në gjendje t’i paraqesë, kur t’i kërkohen, certifikatat e konformitetit të organizmit të miratuar ose të notifikuar.

Lidhja III
Shënimi CE i konformitetit dhe mbishkrime

1. Shënimi CE i konformitetit përbëhet nga inicialet “CE” në paraqitjen e mëposhtme:

Shënimi CE duhet të pasohet nga numri i identifikimit të organizmit të notifikuar të angazhuar në fazën e kontrollit të prodhimit.
2. Pajisja ose pllaka e saj e të dhënave duhet të kenë shënimin CE së bashku me mbishkrimet në vijim:
a) emrin ose simbolin e identifikimit të prodhuesit;
b) emërtimin tregtar të pajisjes;
c) tipin e ushqimit elektrik, nëse përdor;
d) kategorinë e pajisjes;
e) dy shifrat e fundit të vitit në të cilin është vendosur shënimi CE.
Informacion plotësues për instalimin mund të jepet në përshtatje me natyrën e pajisjes.
3. Nëse shënimi CE zvogëlohet ose zmadhohet, duhet të respektohen  përmasat e vizatimit të shkallëzuar të dhëna më lart. Përbërësit e ndryshëm të shënimit CE duhet të kenë kryesisht të njëjtën përmasë vertikale që nuk mund të jetë më e vogël se 5 mm.

Lidhja IV
Dokumentacioni lidhur me projektin

Dokumentacioni lidhur me projektin duhet të përmbajë informacionet që vijojnë, kur këto janë të nevojshme për organizmin e miratuar ose organizmin e notifikuar:
- një përshkrim të përgjithshëm të pajisjes;
- projektin e përgjithshëm, si dhe skemat dhe vizatimet e prodhimit të pjesëve përbërëse, nyjeve, qarqeve etj.;
- përshkrimet dhe shpjegimet e nevojshme për të kuptuar vizatimet dhe skemat e mësipërme duke përfshirë përshkrimin e funksionimit;
- një listë të standardeve të referuara në nenin 5 të zbatuara plotësisht ose pjesërisht dhe përshkrimin e zgjidhjeve të adaptuara për të kënaqur kërkesat thelbësore në rastet kur nuk janë zbatuar standardet sipas nenin 5;
- raportet mbi provat e kryera;
- manualet për instalimin dhe për përdorimin.
Po të jetë e nevojshme dokumentacioni lidhur me projektin përmban elementet që vijojnë:
- dëshmitë lidhur me aparaturat e përfshira në pajisje;
- dëshmitë dhe certifikatat lidhur me metodat e prodhimit, si dhe të inspektimit ose të kontrollit të pajisjes;
- çfarëdo dokumenti tjetër që i bën të mundur organizmit të miratuar ose të notifikuar të përmirësojë vlerësimin e tij.

LIDHJA V
KRITERET MINIMALE PËR VLERËSIMIN E ORGANIZMAVE TË MIRATUAR 
DHE TË NOTIFIKUAR

Organizmat e miratuar nga Ministria e Industrisë dhe e Energjetikës dhe organizmat e notifikuar të shteteve anëtare të Bashkimit Europian duhet të kënaqin kërkesat minimale që vijojnë:
-  disponimin e personelit dhe të instrumenteve dhe pajisjeve të nevojshme,
-  kompetencë teknike dhe tërësi profesionale të personelit,
- pavarësi të personelit kundrejt mjediseve, grupeve ose personave të interesuar drejtpërdrejt ose jodrejtpërdrejt për pajisjet në kryerjen e provave, në përgatitjen e raporteve, në lëshimin e certifikatave dhe në kryerjen e kontrolleve të parashikuara në këtë vendim,
- respektim të sekretit profesional,
- kontratë sigurimi për përgjegjësinë civile, përveç rastit kur kjo përgjegjësi mbështetur në ligj, mbulohet nga shteti.
Përputhja me dy pikat e para verifikohet rregullisht nga Ministria e Industrisë dhe e Energjetikës me organizma të caktuar me akte ligjore dhe nënligjore.

